चीनी मिट्टी से बने इस मग में नाज़ी युग के एक डाक टिकट की अस्पष्ट छवि बनी है, जिस पर हिटलर का प्रोफाइल भी है. इस डाक टिकट पर स्वास्तिक का निशान भी बना हुआ है.इस मग पर गुलाब का एक फूल भी छपा हुआ है और लिखावट अंग्रेजी में है.मग बनाने वाली कंपनी स्रुब्राउगेन फर्नीचर चेन ने इस 'भयानक' गलती के लिए माफी मांगते हुए इसे "दुर्भाग्यपूर्ण परिस्थितियों में मूर्खतापूर्ण काम बताया है."कंपनी का कहना है कि इस मग को बनाने वाले चीनी डिजाइनर ने गलती से पूर्व तानाशाह की तस्वीर का इस्तेमाल किया. कंपनी ने चीनी डिज़ाइनर को 5000 मग बनाने का आर्डर दिया था.फर्नीचर कंपनी के मालिक ने समाचार पत्र न्वए वेस्टफाइलिशे त्साइटुंग को बताया कि मग के डिब्बों को खोलते वक़्त भी किसी का ध्यान इस ओर नहीं गया.करीब 175 मग की बिक्री होने के बाद लोगों का ध्यान इस पर सफेद और काले रंग में छपे मशहूर नाज़ी हिटलर की ओर गया.हालांकि मग खरीदने वाले ग्राहकों को इससे फ़ायदा ही होने वाला है. कंपनी ने ग्राहकों को छतिपूर्ति करते हुए उन्हें 20 यूरो (करीब 1700 रुपये) का गिफ्ट वाउचर देने का वादा किया है, जो मग की वास्तविक कीमत 1.99 यूरो (170) का लगभग दस गुना है.वैसे ऐसा नहीं है कि इस मग को सिर्फ कंपनी ही वापस लेना चाहती है. समाचार पत्र न्वए वेस्टफाइलिशे त्साइटुंग के मुताबिक बॉन शहर में स्थित एक समकालीन इतिहास संग्रहालय ने भी इस मग को हासिल करने में काफी दिलचस्पी दिखाई है.कंपनी ने बिना बिके हुए सभी मगों को नष्ट कर दिया है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)